VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL VALSTYBINĖS MAISTO IR VETERINARIJOS TARNYBOS

DIREKTORIAUS 2008 M. RUGSĖJO 29 D. ĮSAKYMO NR. B1-506 „DĖL VETERINARIJOS GYDYTOJO PROFESINĖS KVALIFIKACIJOS PRIPAŽINIMO SIEKIANT DIRBTI VETERINARIJOS GYDYTOJU AR LAIKINAI IR KARTAIS TEIKTI VETERINARIJOS PASLAUGAS LIETUVOS RESPUBLIKOJE TVARKOS APRAŠO PATVIRTINIMO“ PAKEITIMO

2023 m. gruodžio 4 d. Nr. B1-802

Vilnius

Vadovaudamasi Lietuvos Respublikos Vyriausybės 2023 m. liepos 26 d. nutarimu Nr. 599 „Dėl Lietuvos Respublikos Vyriausybės 2010 m. gruodžio 8 d. nutarimo Nr. 1743 „Dėl Valstybinės maisto ir veterinarijos tarnybos administracijos struktūros patvirtinimo“ pakeitimo“:

1. P a k e i č i u Valstybinės maisto ir veterinarijos tarnybos direktoriaus 2008 m. rugsėjo 29 d. įsakymą Nr. B1-506 „Dėl Veterinarijos gydytojo profesinės kvalifikacijos pripažinimo siekiant dirbti veterinarijos gydytoju ar laikinai ir kartais teikti veterinarijos paslaugas Lietuvos Respublikoje tvarkos aprašo patvirtinimo“ ir jo 3 punktą išdėstau taip:

„3. P a v e d u:

3.1. Valstybinės maisto ir veterinarijos tarnybos Paslaugų departamento Centralizuotam leidimų išdavimo skyriui Veterinarijos gydytojo profesinės kvalifikacijos pripažinimo siekiant dirbti veterinarijos gydytoju ar laikinai ir kartais teikti veterinarijos paslaugas Lietuvos Respublikoje tvarkos apraše nustatyta tvarka vykdyti veterinarijos gydytojų, siekiančių dirbti veterinarijos gydytoju ar laikinai ir kartais teikti veterinarijos paslaugas Lietuvos Respublikoje, profesinės kvalifikacijos pripažinimo procedūras;

3.2. įsakymo vykdymo kontrolę Valstybinės maisto ir veterinarijos tarnybos direktoriaus pavaduotojui pagal administruojamą sritį.“

2. N u s t a t a u, kad šis įsakymas įsigalioja 2024 m. vasario 15 d.

Direktorė	Audronė Mikalauskienė